CELEX: 62010CA0444
Language: fi
Date: 2011-11-10 00:00:00
Title: Asia C-444/10: Unionin tuomioistuimen tuomio (toinen jaosto) 10.11.2011 (Bundesfinanzhofin (Saksa) esittämä ennakkoratkaisupyyntö) — Finanzamt Lüdenscheid v. Christel Schriever (Arvonlisävero — Kuudes direktiivi — 5 artiklan 8 kohta — Käsite ”varallisuuskokonaisuuden tai sen osan siirto” — Liikkeen tuotevaraston ja kalusteiden siirto, johon liittyy liiketilojen vuokraaminen)

28.1.2012   
            
            
               FI
            
            
               Euroopan unionin virallinen lehti
            
            
               C 25/17
            
         
      Unionin tuomioistuimen tuomio (toinen jaosto) 10.11.2011 (Bundesfinanzhofin (Saksa) esittämä ennakkoratkaisupyyntö) — Finanzamt Lüdenscheid v. Christel Schriever
      (Asia C-444/10) (1)
      
      (Arvonlisävero - Kuudes direktiivi - 5 artiklan 8 kohta - Käsite ”varallisuuskokonaisuuden tai sen osan siirto” - Liikkeen tuotevaraston ja kalusteiden siirto, johon liittyy liiketilojen vuokraaminen)
      (2012/C 25/28)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Kantaja: Finanzamt Lüdenscheid
      
         Vastaaja: Christel Schriever
      
         Oikeudenkäynnin kohde
      
      Ennakkoratkaisupyyntö — Bundesfinanzhof — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 5 artiklan 8 kohdan tulkinta — Jäsenvaltioiden mahdollisuus vapauttaa varallisuuskokonaisuuden siirto arvonlisäverosta — Myymälän liiketilan vuokraaminen toistaiseksi siten, että omaisuuden vuokraajalle myös luovutetaan tavaravarasto ja mainitun myymälän kalusteet — Mahdollisuus luokitella tällainen toimi direktiivin 77/388/ETY 5 artiklan 8 kohdassa tarkoitetuksi ”varallisuuskokonaisuuden siirroksi”
      
         Tuomiolauselma
      
      Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 5 artiklan 8 kohtaa on tulkittava siten, että vähittäisliikkeen tuotevaraston ja kalusteiden omistusoikeuden siirtäminen ja samanaikainen mainitun liikkeen liikehuoneiston vuokraaminen luovutuksensaajalle toistaiseksi voimassa olevalla mutta molempien osapuolten lyhyttä irtisanomisaikaa noudattaen irtisanottavissa olevalla vuokrasopimuksella merkitsee varallisuuskokonaisuuden tai sen osan siirtoa, jos siirretty varallisuus mahdollistaa luovutuksensaajalle itsenäisen taloudellisen toiminnan pitkäaikaisen jatkamisen.
      
         (1)  EUVL C 317, 20.11.2010.